|  |
| --- |
| Til de på høringslisten anførte myndigheder og organisationer m.fl. |
| Høring over udkast til ny regnskabsbekendtgørelse for Arbejdsmarkedets Erhvervssikring |

Arbejdstilsynet sender hermed udkast til ny regnskabsbekendtgørelse for Arbejdsmarkedets Erhvervssikring i høring.

Den nye bekendtgørelse tilsigter pr. 1. januar 2020 at afløse bekendtgørelse nr. 1224 af 23. november 2017 om regnskaber m.v. for Arbejdsmarkedets Erhvervssikring.

Den nye bekendtgørelse er en konsekvens af den nye finansieringsmodel for Arbejdsmarkedets Erhvervssikring, der blev indført ved lov nr. 550 af 7. maj 2019 om ændring af lov om arbejdsskadesikring, lov om den selvejende institution Arbejdsmarkedets Erhvervssikring og lov om retssikkerhed og administration på det sociale område. Den nye finansieringsmodel er pr. 1. juli 2019 implementeret ved bekendtgørelse nr. 646 af 28. juni 2019 om betaling for Arbejdsmarkedets Erhvervssikrings og Ankestyrelsens administration af forhold, der er omfattet af lov om arbejdsskadesikring m.v.

Der er tale om konsekvensændringer af rent teknisk art i bekendtgørelsens §§ 4, stk. 2, og § 7, stk. 2.

Arbejdstilsynet beder om at modtage eventuelle bemærkninger senest den 25. november 2019, kl. 10.00.

Høringssvar bedes sendt til Arbejdstilsynet på adressen at@at.dk, Preben K. Hansen pkh@at.dk og Tor Even Münter tem@at.dk.

Spørgsmål vedrørende denne høring kan rettes til Preben K. Hansen, tlf. 72 20 86 56 eller Tor Even Münter, tlf. 72 20 86 57.

Venlig hilsen

Preben K. Hansen